PRIENŲ RAJONO SAVIVALDYBĖS administracijos

švietimo IR SPORTO skyrius

Biudžetinė įstaiga. Laisvės a. 12, LT-59126 Prienai,

tel. (8 319) 61 134, el. p. rimvydas.zailskas@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2023 M. BIRŽELIO 29 D. SPRENDIMO NR. T3-170 „DĖL PRIENŲ RAJONO SAVIVALDYBĖS BIUDŽETO LĖŠOMIS IŠ DALIES FINANSUOJAMŲ SPORTO PROJEKTŲ FINANSAVIMO TVARKOS APRAŠO PATVIRTINIMO“ PAKEITIMO“ PROJEKTO

AIŠKINAMASIS RAŠTAS

Sprendimo projekto tikslas ir uždaviniai:

Papildyti Prienų rajono savivaldybės biudžeto lėšomis iš dalies finansuojamų sporto projektų finansavimo tvarkos aprašą nauju 5.3 papunkčiu.

Siūlomos teisinio reguliavimo nuostatos:

Šis sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, Lietuvos Respublikos sporto įstatymo 8 straipsnio 1 dalies 2 ir 3 punktais.

Laukiami rezultatai:

Prienų rajono savivaldybės tarybai priėmus teikiamą sprendimo projektą, bus sudarytos sąlygos sistemingam futbolininkų ugdymui ir futbolo sporto šakos vystymui Prienų rajone.

Lėšų poreikis ir šaltiniai:

Prienų rajono savivaldybės biudžeto lėšų šiam sprendimui įgyvendinti reikės, kadangi finansavimas bus skiriamas iš Prienų rajono savivaldybės sporto projektų finansavimo priemonės lėšų.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybės biudžeto lėšomis iš dalies finansuojamų sporto projektų finansavimo tvarkos aprašas reglamentuoja sporto srityje veikiančių juridinių ir fizinių asmenų veiklos finansavimo Prienų rajono savivaldybės biudžeto lėšomis principus, tačiau iki šiol šiame apraše nebuvo numatytos sąlygos sistemingam vaikų ir jaunimo ugdymui. Prienų rajono savivaldybės kūno kultūros ir sporto centre nelikus futbolo sporto šakos, jaunųjų rajono futbolininkų ugdymą galėtų perimti futbolo srityje veikiantys, Prienų rajone registruoti juridiniai asmenys – taip būtų užtikrinamas futbolo veiklų tęstinumas Prienų rajono savivaldybėje.

Lyginamasis variantas:

Nepridedamas.

Vyriausioji specialistė,	Virginija Zujienė

pavaduojanti skyriaus vedėją